Axeddim amezwaru d amawal i yura Mulud MƐEMRI deg useggas n 1974 « amawal n tmaziɣt tatrart », syin akkin ḍefren-d imawalen wiyaḍ, d imuta neɣ rzan kra n taɣult i yimanis, leqdicat -agi imerra sɛan yiwen n yiswi ad tizmir tmaziɣt ad tekcem deg tussna i wakken ad tqabel tallit tatrart .Imawalen yettwarun di tallit-nni n yiseggasen meqbel tmanyin ur bnin ara ɣef yisfranen usnanen acku ur d-asen tnnefk ara tegnit i deg llan .Anadi di tmaziɣt taswiɛt-nni yettwagdel sɣur udabu azayri, menɛen taɣuri s tutlayt n tmaziɣt d ay-agi id yellan d aɛewiq sdat imnadiyen , yal amnadi ixeddem i yiman-is ur d-yelli ara kra n usareg neɣ timlilit ara tend-ijemɛen iwakken ad sdukklen leryuy d tmuɣliwin-nsen iwakken ad fɣen s yiwen n rray.